قال الرئيس عبدالفتاح السيسي، الاثنين، إن مصر طوال 3 سنوات تعاني من غياب أرباح السياحة، قائلًا «البند ده مش موجود وكان بيدخلنا 14 مليار جنيه، واللي فاضل قناة السويس وعايزين يضربوها».
وأضاف السيسي، في خطاب وجّهه إلى الشعب بمناسبة ذكرى العاشر من رمضان، أن «هتاخدوا على خاطركم مني لكن هستلف 250 مليار جنيه، لكن لغاية إمتى وبعد كده، يعني كان فيه خيار تاني، لا والله، كان ممكن يتأجل الكلام ده، ده متأخر، ومتأخر سنين»، مشيرًا إلى مساعدات الدول العربية لمصر.
وأشار إلى أن «تجربة سنة 77 وناس قالت ده كتير وماتحملتش ساعتها وماحدش قدر، بس أنا لو قلقت وخفت يبقى أنا مابخفش من ربنا ومابقاش مصري حقيقي، والقرار ده للغلبان».
وقال إن قرار الحد الأدنى للأجور استفاد منه «الملايين في الحكومة، وفي القطاع الخاص الناس ظبطت أمورها على المرتب ده»، مضيفَا: «مفيش إجراءات عملتها وزارة التموين عشان تقلل على الغلبان لأنه صاحب الفيلا بيدعم من الحكومة بـ4 آلاف جنيه، القادر ياخد 4 آلاف و5 آلاف، والمسكين ياخد 50، واللي راكب عربية تمنها مليون جنيه ونص مليون جنيه، أديله 4 آلا ف جنيه مش أنا اللي بديله، مصر اللي بتديله».
وتابع: «مفيش شك إن فيه ناس بستغل ده بشكل مش جيد، وقلت مرة إن هذا الشعب لم يجد من يرفق به أو يحنو عليه، هو أنا لما أكون بياع أو راكب عربية واضغط على أخويا الغلبان على حساب ظروفه هو، أنا ما رحمتوش انا ماخلتش بالي منه، أنا بحبه صحيح، واستغليت إن فيه مبرر هزود جنيه لا هزود 3 جنيه، ولازم نكون واخدين بالنا يا مصريين وإن مصر قامت هتقوم بينا كلنا وإن شاء الله هتقوم بينا كلنا».
المصدر